En ældre mand kørt til Hjørring Sygehus efter brand på plejehjem.

Lørdag morgen var der brand i plejehjemmet Bispecentret i Hjørring. Nordjyllands Politi oplyser, at en ældre mand måtte køres til Hjørring Sygehus med røgforgiftning. - Branden opstod i et varmetæppe, manden lå med. Der må være sket en kortslutning i det, da det begyndte at udvikle røg, fortæller vagtchef ved Nordjyllands Politi Henrik Beck.